Meldal prestegård

Meldal prestegård eller Grøtte prestegård ligger nordvest for Meldal kirke, på den andre siden av fylkesvei 501.

Kirkestedet er fra middelalderen, og prestegården ble flyttet til sitt nåværende sted rundt midten av 1700-tallet. Under prost Jacob von der Lippe Parelius (1793–1818) ble den bygget ut til et storslått anlegg med lysthus, barokkhage og alleer. Prestegårdstunet, som er omkranset av bygninger, er på flere mål. Noe av bygningsmassen har vært fornyet siden Parelius’ tid. Jorden er forpaktet bort.

Hovedbygningen ble oppført i 1905–06, og driftsbygningen er fra 1827. Ellers er borgstue/forpakterbolig, stabbur, vognskjul, lysthus og jordkjeller/potetkjeller fra 1700-tallet. Sistnevnte omtales gjerne som landets første sådanne.

Dette er en av fem prestegårder som Opplysningsvesenets fond har utarbeidet bøker om.Opplysningsvesenets fond 

 Referanser 

 Eksterne lenker 

 Opplysningsvesenets fond 


Kategori:Prestegårder i Norge
Kategori:Kulturminner i Orkland
Kategori:Byggverk i Orkland
Kategori:Gårder i Trøndelag
Kategori:Bosetninger i Orkland